Oznámenie o strategickom dokumente

**Národný infraštruktúrny plán Slovenskej republiky na roky 2018 - 2030**

podľa zákona č. 24/2006 Z.z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov

Apríl 2017

**Základné údaje o obstarávateľovi**

**I.1. Názov**

Úrad podpredsedu vlády SR pre investície a informatizáciu

**I.2. Identifikačné číslo:**

50349287

**I.3. Adresa sídla**

Štefánikova 882/15

811 05 Bratislava

**I.4. Meno, priezvisko, adresa, telefónne číslo a iné kontaktné údaje oprávneného zástupcu obstarávateľa a miesto na konzultácie**

Alena Sabelová, generálna riaditeľka sekcie riadenia investícií

Úrad podpredsedu vlády SR pre investície a informatizáciu

Štefánikova 882/15

811 05 Bratislava

Email: alena.sabelova@vicepremier.gov.sk

Tel.: 02/2092 8003

**I.5. Meno, priezvisko, adresa, telefónne číslo a iné kontaktné údaje kontaktnej osoby, od ktorej možno dostať relevantné informácie o strategickom dokumente,**

Miesto na konzultácie

Odbor strategického plánovania

Ing. Kvetoslav Kmec

Úrad podpredsedu vlády SR pre investície a informatizáciu

Štefánikova 882/15

811 05 Bratislava

email: kvetoslav.kmec@vicepremier.gov.sk

Tel.: 02/2092 8009

**II. Základné údaje o strategickom dokumente**

**II.1. Názov**

**Národný infraštruktúrny plán Slovenskej republiky na roky 2018 – 2030**

**II.2. Charakter dokumentu:**

Národný infraštruktúrny plán Slovenskej republiky na roky 2018 – 2030 (ďalej len „NIP SR“) pripravuje Úrad podpredsedu vlády SR pre investície a informatizáciu, ktorý sa bude vypracovávať v súlade s relevantnými odvetvovými a prierezovými stratégiami. Metodika vypracovania NIP SR sa opiera o skúsenosti vyspelých štátov s dlhodobou tradíciou strategického riadenia. Podľa hierarchie tvorby verejných stratégií je NIP SR podriadený dlhodobej vízii a stratégii rozvoja spoločnosti, stratégii hospodárskej politiky ako aj odvetvovým a prierezovým stratégiám.

NIP SR bude definovať kľúčové programy a projekty, prostredníctvom ktorých bude vybudovaná nová hospodárska a sociálna infraštruktúra, prípadne sa zlepší stav existujúcej infraštruktúry, s cieľom postupného naplnenia dlhodobých potrieb Slovenskej republiky. Predpokladaný časový rámec NIP SR, t. j. roky 2018 až 2030, zohľadňuje časový horizont medzinárodných záväzkov SR v oblasti udržateľného rozvoja, osobitne Agendy 2030 a súčasne reflektuje na ambíciu vlády SR vyjadrenú v jej programovom vyhlásení: „určiť základné kontúry perspektívneho smerovania hospodárstva v strednodobom a dlhodobom období prijatím stratégie hospodárskej politiky“.

Investície v rámci programov a projektov v pilotnom NIP SR budú v prvom rade kumulovať zdroje EÚ a štátneho rozpočtu. Niektoré z nich budú mať popri financovaní z verejných zdrojov ambíciu mobilizovať aj súkromný kapitál pri striktnom uplatnení princípu hodnoty za peniaze.

Základným predpokladom účasti súkromných investorov na financovaní infraštruktúry, ktorú štát potrebuje, je predvídateľnosť a stabilita vládnych zámerov. Pre tento účel vytvorí NIP SR zásobník (zoznam) projektov, ktorým vláda Slovenskej republiky osloví potenciálnych investorov prejavujúcich záujem o investície do infraštruktúry v regióne strednej Európy.

**II.3. Hlavné ciele**

NIP SR je nadrezortným a integrovaným plánom, ktorý na základe nadradených strategických dokumentov určí prioritné programy a projekty pre oblasť investícií do hospodárskej a sociálnej infraštruktúry, vrátane prislúchajúceho finančného rámca. Jeho prijatie vládou SR prispeje k lepšej predvídateľnosti a stabilite verejných rozhodnutí.

NIP SR bude zároveň nástrojom komunikácie vlády so súkromnými investormi. Je preto potrebné, aby súčasťou NIP SR bol aj finančný a časový rámec programov a projektov, ako aj určená zodpovednosť za ich realizáciu.

**II.4. Obsah (osnova)**

Pilotný NIP SR bude obsahovať investičné programy a projekty zamerané na podporu budovania zeleného, inkluzívneho a inteligentného hospodárstva, najmä pre nasledovné sektory - doprava, informačno-komunikačné technológie, energetika, zelená infraštruktúra, vodné a odpadové hospodárstvo, adaptácia a zmierňovanie dôsledkov zmeny klímy, výskum, vývoj a inovácie, bytová výstavba, zdravotníctvo a školstvo.

Pre každé z uvedených odvetví bude mať nasledovnú štruktúru:

1. strategické ciele vlády pre dané odvetvie, spôsob ich dosiahnutia (vo forme konkrétnych programov a projektov) a
2. finančný rámec, t. j. uvažovaný spôsob financovania daného programu/projektu. Súčasťou NIP SR bude aj zásobník (zoznam) projektov, ktorý v prehľadnej forme zhrnie kľúčové investície.

Úrad podpredsedu vlády Slovenskej republiky pre investície a informatizáciu (ďalej len „ÚPPVII“) vypracuje v súčinnosti s Ministerstvom financií Slovenskej republiky - gestorom projektu Hodnota za verejné peniaze, a Úradom vlády SR, ako aj v spolupráci s dotknutými rezortmi, kritéria, ktoré musí spĺňať program/projekt, aby mohol byť zaradený do NIP SR, vrátane určenia minimálnej hodnoty celkových oprávnených nákladov programu/projektu.

Tieto kritéria budú kvantifikovať aj príspevok daného projektu/programu k naplneniu stanoveného strategického cieľa (cieľov) a preukážu, že daný cieľ (ciele) nie je možné efektívne dosiahnuť iným spôsobom.

Odhad investičných nákladov sa musí opierať o dôveryhodné štúdie uskutočniteľnosti. Rozhodnutie o tom, aký finančný model sa má použiť pri financovaní programu/projektu bude vychádzať z analýzy ekonomickej výhodnosti. Za týmto účelom je potrebné štandardizovať postupy pri spracovaní takýchto analýz – odporúčanie, ktoré je konzistentné s názorom MF SR vyjadreným v záverečných správach o revízií výdavkov.

Vypracovanie NIP SR bude spojené s vyvolanými nákladmi, napr. na štúdie uskutočniteľnosti programov/projektov, CBA, rôzne typy expertízy. Ich dopad na štátny rozpočet nie je možné v súčasnosti kvantifikovať, keďže predkladateľovi tohto materiálu nie sú známe všetky programy/projekty, ktorých zaradenie do NIP SR príslušné rezorty navrhnú, ani stav prípravy týchto projektov. Je však možné predpokladať, že zavedenie štandardizovaných postupov pre tieto ex ante hodnotenia povedie k budúcnosti k úspore vynakladaných zdrojov.

**II.5. Uvažované variantné riešenia zohľadňujúce ciele a geografický rozmer strategického dokumentu**

Vzhľadom na charakter tohto strategického dokumentu ako aj vzhľadom k procesu jeho vypracovávania, bude dokument v jednom variante ako výsledok dohody všetkých zainteresovaných subjektov.

Pri implementácii projektov infraštruktúry v rámci NIP SR bude vykonané posudzovanie alternatívnych trás a umiestnenia objektov so zámerom eliminovať v maximálne možnej miere negatívne dopady na životné prostredie.

**II.6. Vecný a časový harmonogram prípravy a schvaľovania**

V súlade s uznesením vlády SR č. 111/2017 zo dňa 1.marca 2017 musí byť pilotná verzia NIP SR predložená na rokovanie vlády SR do 30.júna 2018. S prípravou dokumentu sa začalo v marci 2017.

Predpokladaný časový rámec NIP SR, t. j. roky 2018 až 2030, zohľadňuje časový horizont medzinárodných záväzkov SR v oblasti udržateľného rozvoja, osobitne Agendy 2030, a súčasne reflektuje na ambíciu vlády SR vyjadrenú v jej Programovom vyhlásení: „určiť základné kontúry perspektívneho smerovania hospodárstva v strednodobom a dlhodobom období prijatím stratégie hospodárskej politiky“.

S ohľadom na časové obdobie pokryté NIP SR, ako aj na potrebu jeho previazanosti s vyššie uvedenými medzinárodnými a národnými strategickými dokumentmi, by NIP SR mal vyjadrovať nielen záväzok súčasnej vlády vo vzťahu k investíciám do infraštruktúry, ale slúžiť aj ako referencia pri formulovaní programových vyhlásení budúcich vlád. Jeho ambícia preklenúť štvorročný volebný cyklus sa opiera o dva predpoklady. Prvým predpokladom je samotný charakter investícií do infraštruktúry – tie spadajú do kategórie verejných rozhodnutí a ich prínosy sa prejavujú ešte dlho po ich vynaložení. Druhým predpokladom je samotný finančný rámec programov a projektov zaradených do NIP SR.

**II.7. Vzťah k iným strategickým dokumentom**

NIP SR je svojim zameraním a obsahom prepojený a zosúladený s nasledovnými základnými legislatívnymi a strategickými rámcami:

**Strategické rámce OSN:**

* Agenda OSN 2030

**Základné legislatívne a strategické rámce EÚ:**

* Stratégia Európa 2020

**Strategické rámce SR**

* Zákon č. 171/2016 Z. z., ktorým sa menil a dopĺňal zákon č. 575/2001 o organizácii činnosti vlády a organizácii ústrednej štátnej správy v znení neskorších predpisov

Počas prípravy pilotnej verzie NIP SR sa súčasne pripravujú aj stratégie, ktoré budú určovať prioritné programy a projekty zamerané na podporu budovania zeleného, inkluzívneho a inteligentného hospodárstva predovšetkým:

* Nízkouhlíková stratégia do roku 2030
* Environmentálna stratégia do roku 2030
* Stratégia hospodárskej politiky do roku 2030
* Národný program reforiem Slovenskej republiky, 2017
* Národná koncepcia informatizácie verejnej správy
* Stratégia inteligentnej špecializácie
* a iné relevantné stratégie

**II.8. Orgán kompetentný na jeho prijatie**

Vláda Slovenskej republiky

**II.9. Druh schvaľovacieho dokumentu**

Uznesenie Vlády Slovenskej republiky

**III. Základné údaje o predpokladaných vplyvoch strategického dokumentu na životné prostredie vrátane zdravia**

**III.1. Požiadavky na vstupy**

Za najvýznamnejšie vstupy pre pripravovanú pilotnú verziu Národného infraštruktúrneho plánu Slovenskej republiky na roky 2018 - 2030:

Ľudské zdroje – predstavujú determinujúci faktor úspešnej prípravy pilotnej verzie NIP SR. Potrebným vstupom budú ľudské zdroje na úrovni riadenia a koordinácie so zapojenými subjektmi. Zameranie NIP SR kladie vysoké nároky na kvalifikačné, organizačné a riadiace kapacity ľudských zdrojov v štátnej správy na všetkých hierarchických úrovniach. K napĺňaniu cieľov strategického dokumentu bude potrebný efektívny manažment a dobrá spolupráca medzi kľúčovými inštitúciami (ÚPPVII, MF SR, MŽP SR, MH SR, MZ SR, MDV SR, ÚV SR, MSVVŠ SR, MPSVaR SR) počas prípravy pilotnej verzie NIP SR.

**III.2. Údaje o výstupoch**

Výstupom pilotnej verzie Národného infraštruktúrneho plánu Slovenskej republiky na roky 2018 – 2030 budú investičné programy a projekty zamerané na podporu budovania zeleného, inkluzívneho a inteligentného hospodárstva, najmä pre nasledovné sektory – doprava, informačno-komunikačné technológie, energetika, zelená infraštruktúra, vodné a odpadové hospodárstvo, adaptácia na zmierňovanie dôsledkov zmeny klímy, výskum, vývoj a inovácie, bytová výstavba, zdravotníctvo a školstvo.

**III.3. Údaje o priamych a nepriamych vplyvoch na životné prostredie**

Vzhľadom k tomu, že strategický dokument NIP SR je iba v počiatočnom procese prípravy nie je možne identifikovať pozitívne priame aj nepriame vplyvy na životné prostredie.

**III.4. Vplyv na zdravotný stav obyvateľstva**

Vzhľadom k tomu, že NIP SR je iba v počiatočnom procese prípravy nie je možné identifikovať vplyvy na zdravotný stav obyvateľstva.

**III.5. Vplyvy na chránené územia vrátane návrhu opatrení na ich miernenie**

Vzhľadom k tomu, že pilotná verzia NIP SR je iba v počiatočnom procese prípravy nie je možné identifikovať vplyvy na chránené územia. V prípade, že NIP SR budú navrhnuté investičné projekty, ktoré by zasahovali do chránených území, ich zmiernenie

Vplyvy na chránené územia sa predpokladajú pri implementácii projektov infraštruktúry NIP SR. Mitigačné a kompenzačné opatrenia na chránené územia sa vykonajú v súlade s príslušne platnou legislatívou SR a EÚ (Zákon o EIA, Smernica NATURA 2000, Smernica o biotopoch, atď. ) podobne ako je to pri financovaní projektov z EŠIF.

**III.6. Možné riziká súvisiace s uplatňovaním strategického materiálu**

Príprava pilotnej verzie NIP SR nebude spojená s  environmentálnymi rizikami. V tomto štádiu posudzovania nemožno predpokladať žiadne riziká.

Realizáciou investičným programov a projektov v rámci NIP SR možno predpokladať určité negatívne vplyvy na životné prostredie. Túto skutočnosť bude možné eliminovať dôsledným posudzovaním zámerov stavieb a činností na životné prostredie podľa zákona č. 24/2006 Z.z.

**III.7. Vplyvy na životné prostredie presahujúce štátne hranice**

Vzhľadom k tomu, že pilotná verzia NIP SR je iba v počiatočnom procese prípravy nie je možne identifikovať vplyvy na životné prostredie presahujúce štátne hranice.

**IV. Dotknuté subjekty**

**IV.1. Vymedzenie zainteresovanej verejnosti vrátane jej združení**

Vzhľadom na celoštátny charakter dokumentu a jeho obsah, zainteresovanou verejnosťou sú všetci občania SR a subjekty, združenia a iniciatívy občanov, právnických a fyzických osôb pôsobiacich v SR, ktoré budú mať záujem zapojiť sa do implementácie pilotnej verzie Národného infraštruktúrneho plánu Slovenskej republiky na roky 2018 – 2030.

**IV.2. Zoznam dotknutých subjektov**

|  |  |  |
| --- | --- | --- |
| ***Vládne organizácie:**** Úrad Vlády SR
* Ministerstvo dopravy a výstavby SR
* Ministerstvo životného prostredia SR
* Ministerstvo hospodárstva SR
* Ministerstvo zdravotníctva SR
* Ministerstvo školstva SR
* Ministerstvo financií SR
* Ministerstvo práce, sociálnych vecí a rodiny SR

|  |
| --- |
| **Regionálna správa:*** Bratislavský samosprávny kraj
* Trnavský samosprávny kraj
* Nitriansky samosprávny kraj
* Trenčiansky samosprávny kraj
* Žilinský samosprávny kraj
* Banskobystrický samosprávny kraj
* Prešovský samosprávny kraj
* Košický samosprávny kraj

**Dotknuté obce**  |
| Dotknutými obcami sú jednotlivé obce združené do 8 samosprávnych krajov (Bratislava, Trnava, Trenčín, Nitra, Banská Bystrica, Žilina, Košice, Prešov) **Ostatné dotknuté orgány** |

**IV.3. Dotknuté susedné štáty** -**V. Doplňujúce údaje** **V.1. Mapová a iná grafická dokumentácia** Mapová a grafická dokumentácia nie je súčasťou oznámenia.**V.2. Materiály použité pri vypracovaní strategického dokumentu** Úrad podpredsedu vlády SR pre investície a informatizáciu bude pri príprave pilotnej verzie NIP SR vychádzať z pripravovaných ako aj existujúcich stratégií:* Environmentálna stratégia do roku 2030
* Nízkouhlíková stratégia do roku 2030
* Národný program reforiem Slovenskej republiky, 2017
* Strategický plán rozvoja dopravy SR do roku 2030
* Stratégia inteligentnej špecializácie
* Národná koncepcia informatizácie verejnej správy
* a iné relevantné stratégie

**VI. Miesto a dátum vypracovania** Bratislava, apríl 2017**VII. Potvrdenie správnosti údajov** **VII.1. Meno spracovateľa oznámenia** Sekcia riadenia investícií Úradu podpredsedu vlády SR pre investície a informatizáciu**VII.2. Potvrdenie správnosti údajov oznámenia podpisom oprávneného zástupcu obstarávateľa** Potvrdzujem správnosť údajov v oznámení. Alena Sabelová, generálna riaditeľka sekcie riadenia investíciíÚrad podpredsedu vlády SR pre investície a informatizáciuŠtefanikova 882/15, 811 05 Bratislava email alena.sabelova@vicepremier.gov.skTel: 02/2092 8003 MŽP SR Oznámenie o strategickom dokumente podľa zákona č.24/2006 Z.z. Národný infraštruktúrny plán Slovenskej republiky na roky 2018 - 2030  |